**Εσωτερικός Κανονισμός Λειτουργίας 2ου Πρότυπου ΓΕΛ Θεσσαλονίκης- «Λευκός Πύργος»**

Σχολικό έτος 2024-25



|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **2ο ΠΡΟΤΥΠΟ ΓΕΝΙΚΟ ΛΥΚΕΙΟ ΘΕΣΣΑΛΟΝΙΚΗΣ – "ΛΕΥΚΟΣ ΠΥΡΓΟΣ** |  |

|  |
| --- |
| ΣΤΟΙΧΕΙΑ |
| Έδρα του Σχολείου (διεύθυνση) | Διεύθυνση ΕΘΝΙΚΗΣ ΑΜΥΝΗΣ 26 |
| Τηλέφωνο |  2310 854440 |  |   Τ.Κ54621 |
| e-mail |  mail@2lyk-peir-thess.thess.sch.gr  |  |  Ιστοσελίδα <http://2lyk-peir-thess.thess.sch.gr> |
| Διευθύντρια Σχολικής Μονάδας |   Δρ Αναστασία Μπιτσάνη |
| Υποδιευθύντρια |   Δρ Βαΐα Γαβριηλίδου |

# ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ

# 2ου ΠΡΟΤΥΠΟΥ ΓΕΝΙΚΟΥ ΛΥΚΕΙΟΥ ΘΕΣΣΑΛΟΝΙΚΗΣ – «ΛΕΥΚΟΣ ΠΥΡΓΟΣ»

Σύμφωνα με την Υ.Α. με αριθμ. Απόφαση 109697/ΓΔ4/24-09-2024 (ΦΕΚ 5387/Β/26-09-2024, ΑΔΑ: ΨΚΤΣ46ΝΚΠΔ-11Φ) του Υπουργείου Παιδείας, Θρησκευμάτων και Αθλητισμού

## Α. Σύνταξη, έγκριση και τήρηση του Κανονισμού

##  Ι. Με τον όρο Εσωτερικός Κανονισμός Λειτουργίας του σχολείου νοείται το σύνολο των όρων και των κανόνων που αποτελούν προϋποθέσεις για να πραγματοποιείται ανενόχλητα, μεθοδικά και αποτελεσματικά το έργο του σχολείου. Επιπλέον, ο Εσωτερικός Κανονισμός Λειτουργίας του σχολείου αποτελεί σημαντικό παιδαγωγικό μέσο που βοηθά στην ομαλή σχολική ζωή, στη συνεργασία, στην αλληλεγγύη, στον δημοκρατικό διάλογο και στην αποδοχή της διαφορετικότητας.

##  Σκοπός του Εσωτερικού Κανονισμού Λειτουργίας του σχολείου είναι η θεμελίωση ενός πλαισίου που υποστηρίζει το εκπαιδευτικό έργο συμβάλλοντας στην απρόσκοπτη συμμετοχή όλων στην εκπαιδευτική διαδικασία, στη διαμόρφωση κλίματος που στηρίζει την ολόπλευρη ανάπτυξη της προσωπικότητας των μαθητών/τριών καλλιεργώντας δεξιότητες, όπως η δημιουργικότητα, ο αυτοέλεγχος, η συνεργασία, η ενσυναίσθηση, η αλληλεγγύη, ο αμοιβαίος σεβασμός, η αποδοχή της διαφορετικότητας, η περιβαλλοντική συνείδηση, και στην εξασφάλιση της σωματικής ασφάλειας και της συναισθηματικής πλήρωσης όλων των μελών της σχολικής κοινότητας. Ο Εσωτερικός Κανονισμός Λειτουργίας συντάσσεται ύστερα από εισήγηση του/της Διευθυντή/ντριας της σχολικής μονάδας και με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων, καθώς και εκπροσώπου του οικείου Δήμου.

##  Στις σχολικές μονάδες της Δευτεροβάθμιας Εκπαίδευσης στη διαδικασία του προηγούμενου εδαφίου συμμετέχει και το Προεδρείο του δεκαπενταμελούς μαθητικού συμβουλίου. Ο Εσωτερικός Κανονισμός Λειτουργίας κοινοποιείται στην οικεία Διεύθυνση Εκπαίδευσης, εγκρίνεται από τον/ την Σύμβουλο Εκπαίδευσης Παιδαγωγικής Ευθύνης του Σχολείου και τον/τη Διευθυντή/ντρια Εκπαίδευσης. Ο Εσωτερικός Κανονισμός Λειτουργίας κάθε σχολικής μονάδας κοινοποιείται σε όλους τους γονείς/κηδεμόνες και αναρτάται στον ιστότοπο του σχολείου, αμέσως μετά την έγκριση αυτού. Η ακριβής τήρησή του αποτελεί ευθύνη και υποχρέωση της Διεύθυνσης του σχολείου, των εκπαιδευτικών, των μαθητών/τριών και των γονέων/ κηδεμόνων/ασκούντων την επιμέλεια.

## ΙΙ. Περιεχόμενο - κεντρικοί άξονες του Εσωτερικού Κανονισμού Λειτουργίας

## Προσέλευση - παραμονή στο σχολείο και αποχώρηση από αυτό

##  Η έγκαιρη προσέλευση των μαθητών/τριών στο σχολείο, η αποχώρησή τους καθώς και η τακτική και ανελλιπής φοίτηση αποτελούν βασικά στοιχεία της εκπαιδευτικής διαδικασίας. Οι μαθητές/τριες προσέρχονται στο σχολείο πριν από την έναρξη των μαθημάτων, ενώ όσοι/ες προσέρχονται με καθυστέρηση παραμένουν σε καθορισμένο, εκ των προτέρων, χώρο στο σχολείο και εισέρχονται στην τάξη τους, μετά την ολοκλήρωση της διδακτικής ώρας. Η καθυστερημένη προσέλευση μαθητή/τριας μετά την είσοδο του/της εκπαιδευτικού στην αίθουσα θεωρείται απουσία.

##  Οι μαθητές/τριες δεν επιτρέπεται να αποχωρήσουν από το σχολείο πριν από τη λήξη των μαθημάτων, χωρίς άδεια. Αν παρουσιαστεί ανάγκη έκτακτης αποχώρησης, κατά τη διάρκεια του σχολικού ωραρίου (π.χ. ασθένεια), ενημερώνεται ο/η γονέας/κηδεμόνας/ασκών την επιμέλεια για να παραλάβει το παιδί του/της, εφόσον αυτό είναι ανήλικο, και το παραλαμβάνει αφού πρώτα ενυπόγραφα δηλώσει ενώπιον της Διεύθυνσης της σχολικής μονάδας το γεγονός αυτό.

## Συμπεριφορά μαθητών/τριών - Παιδαγωγικός έλεγχος

##  Αποκλίσεις των μαθητών/τριών από τη δημοκρατική συμπεριφορά, τους κανόνες του σχολείου, τους όρους της ισότιμης συμμετοχής στη ζωή του σχολείου, από τον οφειλόμενο σεβασμό στον/στην εκπαιδευτικό, στον/ στην συμμαθητή/τρια, στη σχολική περιουσία, θεωρούνται σχολικά παραπτώματα. Τα σχολικά παραπτώματα αντιμετωπίζονται από το σχολείο σύμφωνα με την ισχύουσα νομοθεσία και με γνώμονα την αρχή ότι η κατασταλτική αντιμετώπιση αυτών των φαινομένων είναι η τελευταία επιλογή, χωρίς όμως να αποκλείεται η εφαρμογή των κάθε φορά ισχυόντων παιδαγωγικών μέτρων.

##  Τα θέματα αποκλίνουσας συμπεριφοράς των μαθητών/τριών στο σχολείο αποτελούν αντικείμενο συνεργασίας του/της εκπαιδευτικού της τάξης με τον/τη Σύμβουλο Σχολικής Ζωής, αν πρόκειται για μαθητές/τριες που φοιτούν στη Δευτεροβάθμια Εκπαίδευση, τον/τη Διευθυντή/τρια-Προϊστάμενο/η της σχολικής μονάδας, τον Σύλλογο Διδασκόντων/ουσών και τον/τη Σύμβουλο Εκπαίδευσης Παιδαγωγικής Ευθύνης, προκειμένου να υπάρξει η καλύτερη δυνατή παιδαγωγική αντιμετώπισή τους. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων των μαθητών/τριών

## Πρόληψη φαινομένων Βίας και Σχολικού εκφοβισμού

##

##  H ανάπτυξη θετικού σχολικού κλίματος αποτελεί σημαντικό παράγοντα της διαδικασίας πρόληψης ή/και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού. Χαρακτηριστικά του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η προώθηση της συνεργασίας με φορείς, η συνεργασία του σχολείου με την οικογένεια.

## Σχολικές Εκδηλώσεις – Δραστηριότητες

##

##  Το σχολείο οργανώνει μία σειρά εκδηλώσεων/δραστηριοτήτων που στόχο έχουν τη σύνδεση σχολικής και κοινωνικής ζωής, τον εμπλουτισμό των υπαρχουσών γνώσεων των μαθητών/τριών, την απόκτηση δεξιοτήτων ζωής και την ευαισθητοποίησή τους σε κοινωνικά θέματα. Οι ενδοσχολικές εκδηλώσεις, οι σχολικές δραστηριότητες και η συμμετοχή σε καινοτόμα σχολικά προγράμματα γίνονται με πρωτοβουλίες, ιδέες και ευθύνη των ίδιων των μαθητών/τριών, επειδή με τον τρόπο αυτό αισθάνονται υπεύθυνοι/ες, αναδεικνύουν τις ικανότητές τους, τις κλίσεις τους, τα ενδιαφέροντά τους και το ταλέντο τους

## Συνεργασία Σχολείου - Οικογένειας - Συλλόγου Γονέων/Κηδεμόνων

##

##  Το σχολείο βρίσκεται σε αγαστή συνεργασία με την οικογένεια του/της μαθητή/τριας, με τον Σύλλογο Γονέων/ Κηδεμόνων και φορείς, των οποίων όμως ο ρόλος είναι διακριτός. Κάθε φορά που δημιουργείται θέμα το οποίο σχετίζεται με συγκεκριμένο/η μαθητή/τρια, ο πρώτος που ενημερώνεται σχετικά είναι ο γονέας/κηδεμόνας/ ασκών την επιμέλεια, ο οποίος θα πρέπει να συνεργαστεί με το σχολείο.

## Ποιότητα του σχολικού χώρου

##

##  Ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/τριες σε ό,τι αφορά την ποιότητα του σχολικού χώρου. Καθαρά και συντηρημένα κτίρια -αίθουσες, εργαστήρια, παραρτήματα, ο αύλειος χώρος- διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/της μαθητή/τριας. Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της δημόσιας περιουσίας. Στις περιπτώσεις εκείνες, όπου αποδεδειγμένα η φθορά/καταστροφή, μερική ή ολική, σχολικών κτιρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια, αν είναι ενήλικος/η.

##  Συγκεκριμένα, η Διεύθυνση της σχολικής μονάδας καλεί τον ίδιο τον/τη μαθητή/τρια που είναι ενήλικος/η ή τον γονέα/κηδεμόνα/ασκούντα την επιμέλεια στον οποίο αποδεδειγμένα αποδίδεται η ζημία και του ζητάει να την αποκαταστήσει, μέσα σε προθεσμία πέντε (5) ημερών. Στην περίπτωση που δηλώσουν ότι δεν προτίθενται να αποκαταστήσουν τη ζημία, τότε η Διεύθυνση της σχολικής μονάδας το γνωστοποιεί στον οικείο Δήμο ή στη Σχολική Επιτροπή, σύμφωνα με τα οριζόμενα στο άρθρο 28 του ν. 5056/2023.

##  Ο Δήμος ή η Σχολική Επιτροπή οφείλει να ζητήσει και να λάβει τρεις (3) προσφορές για την αποκατάσταση της ζημίας και να διαλέξει την πιο οικονομική, συντάσσοντας προς τούτο σχετικό πρακτικό. Αφού ολοκληρωθούν οι εργασίες στη σχολική μονάδα, τότε ο οικείος Δήμος ή η Σχολική Επιτροπή που επιβαρύνθηκε με τη σχετική δαπάνη καλείται να αποστείλει το αποδεικτικό εξόφλησης είτε στον/στην ενήλικο/η μαθητή/τρια ή στους γονείς/κηδεμόνες του/ της. Τους καλεί εντός προθεσμίας πέντε (5) ημερών να καταβάλουν το ποσό σε συγκεκριμένο λογαριασμό του Δήμου ή της Σχολικής Επιτροπής και γνωστοποιώντας τους, ταυτόχρονα, ότι σε περίπτωση μη καταβολής του θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της, σύμφωνα με τα οριζόμενα στον ν. 4978/2022. Σε περίπτωση άρνησης, η σχετική δαπάνη βεβαιώνεται και ακολουθεί η διαδικασία είσπραξής της

## Ανατροφοδότηση - προτάσεις βελτίωσης

##

##  Ο Εσωτερικός Κανονισμός Λειτουργίας επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του σχολείου και τις, κατά καιρούς, αποφάσεις των αρμόδιων συλλογικών οργάνων του. Ο Εσωτερικός Κανονισμός Λειτουργίας βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές.

##  Η τήρησή του από τους/τις μαθητές/τριες, τους/τις εκπαιδευτικούς και τους γονείς/κηδεμόνες/ασκούντες την επιμέλεια, με αμοιβαίο σεβασμό στον διακριτό θεσμικό ρόλο τους, ώστε να έχει πληρότητα, γενική αποδοχή και εφαρμογή, αποτελεί προϋπόθεση της εύρυθμης λειτουργίας του σχολείου. Είναι το θεμέλιο πάνω στο οποίο μπορεί το σχολείο να οικοδομήσει για να πετύχει τους στόχους και το όραμά του. Θέματα που ανακύπτουν και δεν προβλέπονται από τον Εσωτερικό Κανονισμό Λειτουργίας, αντιμετωπίζονται κατά περίπτωση από τον/τη Διευθυντή/ντρια του σχολείου και τον Σύλλογο Διδασκόντων/ ουσών, καθώς και από τον/τη Σύμβουλο Εκπαίδευσης Παιδαγωγικής Ευθύνης, σύμφωνα με τις αρχές της παιδαγωγικής επιστήμης και την εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

##

##  Ο Εσωτερικός Κανονισμός Λειτουργίας ισχύει μέχρι την έγκριση νεότερου.

 **Θεσσαλονίκη 04/10/2024**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |  |  |  |
| --- | --- | --- | --- |
| **Η Διευθύντρια** |  |  | **Οι Καθηγητές/τριες** |
| Δρ Αναστασία Μπιτσάνη |  | 12 345678910111213141516 | Αρβανιτίδης ΑθανάσιοςΓαβριηλίδου ΒαΐαΕφραιμίδου ΜελπομένηΚαλαϊτζίδου ΔέσποιναΚολιοφούτης ΑθανάσιοςΛαζάρου ΔέσποιναΜαυρίδης ΜιχαήλΠεχλιβανίδης ΧρήστοςΠλιάκα ΑγνήΣακελλαρίου ΣιλβέστραΣκουρκέας ΑναστάσιοςΤζώρτζης ΕμμανουήλΤσακιρίδου ΑναστασίαΤσελέπης ΣταμάτηςΦουτσιτζή ΕυαγγελίαΧατζηιωαννίδου Σοφία |

 |  |  |  |
|  |  |  |  |

|  |  |
| --- | --- |
|  |  |

 **Από τον Σύλλογο Γονέων & Κηδεμόνων**

**Εκπρόσωπος του Δήμου Θεσσαλονίκης**

 **Το Προεδρείο του 15μελούς μαθητικού συμβουλίου**

 Ο Πρόεδρος Η Αντιπρόεδρος Ο Γραμματέας

 **Εγκρίνεται**

 Η Σύμβουλος Εκπαιδευτικού Έργου Αν. Θεσσαλονίκης- Υπεύθυνη Παιδαγωγικής Ευθύνης του Σχολείου

Δρ Ελένη Κάρτσακα

**Εγκρίνεται**

 Η Διευθύντρια Εκπαίδευσης ΔΔΕ Ανατολικής Θεσσαλονίκης

 Δρ Ζωή Βαζούρα

 Φιλόλογος

**ΠΑΡΑΡΤΗΜΑ ΕΣΩΤΕΡΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ**

 **2ου ΠΡΟΤΥΠΟΥ ΓΕΛ ΘΕΣΣΑΛΟΝΙΚΗΣ- ΛΕΥΚΟΣ ΠΥΡΓΟΣ ΣΧΟΛΙΚΟΥ ΕΤΟΥΣ 2024-25**

**Σε σχέση με τον Εσωτερικό Κανονισμό Λειτουργίας ισχύουν οι διατάξεις:**

• Για τη φοίτηση και τις απουσίες: Υ.Α. 10279/ΓΔ4/10-09-2024 (ΦΕΚ 5130 Β΄) άρθρο 25

 • Για τα κινητά: Υ.Α. 10279/ΓΔ4/10-09-2024 (ΦΕΚ 5130 Β΄) άρθρο 28 παρ. 4

• Για τα παιδαγωγικά μέτρα: Υ.Α. 10279/ΓΔ4/10-09-2024 (ΦΕΚ 5130 Β΄) άρθρο 28

• Για την παρακολούθηση φοίτησης/υποχρεώσεις γονέων-κηδεμόνων:

Υ.Α. 10279/ΓΔ4/10-09-2024 (ΦΕΚ 5130 Β΄) άρθρο 26 παρ.1

•Για την προσέλευση των μαθητών: Υ.Α. 10279/ΓΔ4/10-09-2024 (ΦΕΚ 5130 Β΄) άρθρο 20 παρ.7

•Για την αποχώρηση των μαθητών: ΥΑ 109697/ΓΔ4/24-09-2024 (ΦΕΚ 5387 Β΄ 26-09-2024)

 •Για την ασφάλεια των μαθητών: το έγγραφο 143074/ΓΔ4/17-11-2022 του Υπουργείου Παιδείας

• Για το κάπνισμα: ν. 4633/2019 και  ν. 3730/2008

**Για τον**  **Κτιριοδομικό Κανονισμό:**

Σύμφωνα με την ισχύουσα νομοθεσία την ευθύνη λειτουργίας και  συντήρησης όλων των εγκαταστάσεων του σχολικού συγκροτήματος έχει ο  Δήμος που ανήκει το σχολείο, με τον οποίο η σχολική κοινότητα  συνεργάζεται για την ομαλή και ασφαλή  λειτουργία της σχολικής μονάδας. Συγκεκριμένα:

1. Τακτική Συντήρηση και Επιθεώρηση: Όλες οι σχολικές εγκαταστάσεις πρέπει να υπόκεινται σε τακτική συντήρηση και ελέγχους τουλάχιστον δύο φορές το χρόνο. Αυτό περιλαμβάνει επιθεωρήσεις για φθορές, υγρασία, ηλεκτρικά προβλήματα και εξοπλισμό ασφαλείας.

2. Πυρασφάλεια: Να υπάρχει εγκατεστημένο και ελεγμένο σύστημα πυρασφάλειας, σύμφωνα με τον ισχύοντα κανονισμό (ΠΔ 71/1988). Πρέπει να διασφαλίζεται η ύπαρξη εξόδων κινδύνου, πυροσβεστήρων και πυρανιχνευτών, καθώς και να γίνονται τακτικές ασκήσεις ετοιμότητας.

3. Ασφάλεια στις Αθλητικές Εγκαταστάσεις: Όλες οι αθλητικές εγκαταστάσεις πρέπει να επιθεωρούνται τακτικά για φθορές και επικίνδυνες επιφάνειες. Ο αθλητικός εξοπλισμός πρέπει να συντηρείται και να αντικαθίσταται όπου χρειάζεται.

4. Εξοπλισμός Σχολικών Εργαστηρίων: Η τακτική συντήρηση των εργαστηρίων φυσικών επιστημών και τεχνολογίας είναι απαραίτητη, ώστε να διασφαλίζεται η ασφάλεια μαθητών και εκπαιδευτικών κατά τη χρήση εξοπλισμού.

Σύμφωνα με τη νομοθεσία, οι εργασίες συντήρησης, επισκευής ή αναβάθμισης των σχολικών μονάδων πρέπει να πραγματοποιούνται με συγκεκριμένο τρόπο και χρόνο, λαμβάνοντας υπόψη την ασφάλεια και την εύρυθμη λειτουργία του σχολείου. Ο νόμος δεν καθορίζει ακριβείς ημερομηνίες για την εκτέλεση των εργασιών, αλλά υπάρχουν γενικές οδηγίες και κανονισμοί που πρέπει να ακολουθούνται. Συγκεκριμένα

1. Κατάλληλες περίοδοι για εργασίες: Οι εργασίες πρέπει να πραγματοποιούνται κατά τη διάρκεια περιόδων όπου η σχολική λειτουργία δεν επηρεάζεται, όπως κατά τις καλοκαιρινές διακοπές ή τις άλλες σχολικές αργίες (χειμερινές διακοπές, Πάσχα, εθνικές αργίες). Αυτό διασφαλίζει την ομαλή διεξαγωγή των μαθημάτων και την ασφάλεια των μαθητών και του προσωπικού.

2. Άδεια από τις αρμόδιες αρχές: Σύμφωνα με το άρθρο 7 του Ν. 2947/2001, οι εργασίες συντήρησης και επισκευής στις σχολικές μονάδες πρέπει να πραγματοποιούνται με την έγκριση των αρμόδιων αρχών (δήμος, περιφέρεια). Επίσης, ο Ν. 3852/2010 (Καλλικράτης) αναφέρει ότι η χρηματοδότηση και η επίβλεψη των εργασιών αυτών ανήκει στην ευθύνη των ΟΤΑ, με τη συνεργασία των σχολικών επιτροπών.

3. Ασφάλεια κατά τη διάρκεια των εργασιών: Σε εξαιρετικές περιπτώσεις όπου οι εργασίες είναι επείγουσες και δεν μπορούν να αναβληθούν (π.χ. έκτακτες βλάβες), μπορούν να πραγματοποιηθούν κατά τη διάρκεια της σχολικής χρονιάς. Στην περίπτωση αυτή, η νομοθεσία (Ν. 4412/2016 για δημόσια έργα) απαιτεί τη λήψη όλων των απαραίτητων μέτρων ασφάλειας, ώστε να προστατεύονται οι μαθητές/μαθήτριες και το προσωπικό και να περιορίζεται η όχληση.

Συνοψίζοντας, οι εργασίες πρέπει να προγραμματίζονται κυρίως όταν το σχολείο δεν λειτουργεί, εκτός εάν υπάρχει επείγουσα ανάγκη, και πάντα με τη σωστή αδειοδότηση και επιτήρηση από τις αρμόδιες αρχές.